Nacionalni spomenici u Nevesinju
Na listi nacionalnih spomenika kulture BiH za opštinu Nevesinje se nalaze slijedeći spomenici:
 
 Careva džamija (džamija Sultan Bajazid Velije), mjesto i ostaci graditeljske cjeline. Džamija je sagrađena između 1481. i 1512. godine, i smatra se jednom od najstarijih džamija na prostoru Bosne i Hercegovi. Zajedno sa Hadžijskom sofom i objektom gasulhane, je minirana je i u potpunosti srušena 1992. godine.
 Pravoslavna Crkva svetog Vaznesenja Hristovog u Nevesinju, historijska građevina. Smještena je u Dugalića (Pahljevića) mahali. Sagrađena je u periodu od 1879. do 1886. godine. Pripada jednobrodnim bazilikama sa pripratom, naosom i oltarskim prostorom.
 Dugalića džamija (džamija hadži Velijudina Bakrača ili Velagina džamija) sa historijskom građevinom sahat-kule, mjesto i ostaci graditeljske cjeline. Smješteni su u Dugalića (Pahljevića) mahali. Džamija je srušena u ratu 1992, a sahat kula je u dobrom stanju.
 Džamija hadži Hane hanume Ljubović (Ljubovića džamija) u Odžaku, mjesto i ostaci graditeljske cjeline.
 Čaršijska džamija (Sinan-kadi efendijina ili Čučkova džamija), graditeljska cjelina. Nalazi se u centru grada. Džamija sagrađena u prvoj polovini 16. vijeka. Obnovljena je poslije rata u Bosni i Hercegovini.
 Čelebića (Džaferovića ili Šurkovića) džamija u Donjoj Bijenoj, historijska građevina
 Katolička crkva Uznesenja Blažene Djevice Marije u Nevesinju, mjesto i ostaci historijske građevine. S obzirom na veliki broj doseljenika, službenika, vojnika i inženjera austrougarske vojske, oko 1880. godine na području Trebinjsko-mrkanske biskupije je bio znatan broj vjernika – katolika. U tom periodu su sagrađene ili se počelo sa gradnjom crkvi u Trebinju, Stocu i Nevesinju. Minirana je i u potpunosti srušena 1992. godine, ali je i obnovljena. U Nevesinju živi jedna katolička porodica.
 „Ovčiji brod“ - Most u selu Bratač, historijska građevina,
 Nekropola Kalufi (Krekovi), historijsko područje sa 452 stećka. Nekropola Kalufi najveća je nekropola stećaka u Bosni i Hercegovini. Broji 462 stećka, od čega 295 ploča, 150 sanduka, 3 sljemenjaka i 14 antičkih spolija u sekundarnoj upotrebi. Nevesinje je opština sa najvećim brojem stećaka u bivšoj Jugoslaviji sa oko 3000 evidentiranih.
 Nekropola sa stećcima u Mijatovcima (Krekovi), historijsko područje.

Reference